17/06/2021 | Administración LocalMunicipal
Carballo
Coñecemento xeral para titulares descoñecidos. Aprobación definitiva do proxecto de expropiación para a execución do sistema xeral viario SX-VI/AU06 do PXOM de Carballo. Expediente 2020/U040/000001

ANUNCIO Coñecemento xeral para titulares descoñecidos. Aprobación definitiva do proxecto de expropiación para a execución do sistema xeral viario SX-VI/AU06 do PXOM de Carballo Expediente 2020/U040/000001 Por medio deste anuncio e segundo o exposto no artigo 44 da Lei 39/2015, do 1 de outubro, do procedemento administrativo común das administracións públicas, ponse en coñecemento para as persoas que resulten descoñecidas e incertas que poidan ter dereitos afectados no ámbito do sistema xeral viario SX-VI/AU06 do PXOM de Carballo, que a Xunta de Goberno Local, en sesión ordinaria que tivo lugar o 24 de maio de 2021, acordou o seguinte: “Primeiro. –Inadmitir o recurso de reposición contra o acordo da Xunta de Goberno Local de 07/12/2020 de aprobación inicial do proxecto de expropiación para a execución do sistema xeral viario SX-VI/AU06, formulado mediante o escrito presentado día 13/01/2021 (rexistro número 202199900000084), por tratarse dun acto non susceptible de recurso e concorrer a causa de inadmisión prevista no artigo 116. c) da LPACAP; e desestimar todas as alegacións formuladas polos titulares catastrais da parcela con referencia 4335904NH2843N0001QI, mediante os escritos presentados o día 13/01/2021, por considerar que as alegacións presentadas non desvirtúan nin o procedemento expropiatorio ni os criterios de valoración dos bens afectados, en base aos fundamentos do informe municipal e do técnico redactor do proxecto de expropiación, sobre as alegacións que se citan apartado VII.1 da presente resolución. Segundo. –Aprobar definitivamente o proxecto de expropiación forzosa para obtención dos terreos do sistema xeral SX-VI/AU06, previsto no PXOM en solo urbano para mellora o cruce do novo sistema viario SX-VI6 coa avenida da Revolta (estrada AC-552), polo procedemento de taxación conxunta, segundo o proxecto técnico redactado pola entidade Estudio Técnico Gallego S. A. asinado polo técnico Estella De Murga Espillaque (arquitecto col.2261 COAG). Terceiro. –Notificar o presente acordo de aprobación definitiva do proxecto de expropiación por taxación conxunta ás persoas interesadas titulares de bens dereitos que figuran no mesmo, conferíndolles un prazo de 20 días durante o que poden manifestar por escrito diante do órgano expropiante a súa desconformidade coa valoración establecida no expediente aprobado. En tal caso darase traslado do expediente e da folla de aprecio impugnada ao Xurado de Expropiación de Galicia, ao efectos de fixar o xustiprezo que, en todo caso, farase conforme aos criterios de valoración establecidos na lexislación vixente. Cuarto. –No caso de de que non se formulen oposición á valoración no citado prazo de 20 días, entenderase aceptada a fixada no expediente aprobado, entendéndose determinado o xustiprezo definitivamente é de conformidade (artigo 118.8 da LSG). Quinto. –O acordo de aprobación definitiva do expediente de expropiación por taxación conxunta implica a declaración de urxencia da ocupación dos bens e dereitos afectados, de conformidade co artigo 118.10 da LSG e a ocupación comportará a necesidade de levantar unha acta nos termos contidos na lexislación estatal (artigo 293.10 do RLSG). Sexto. –As actuacións do expediente expropiatorio entenderanse en primeiro lugar, cos propietarios do ben ou titular do dereito obxecto da expropiación, polo que se pon de manifesto a conveniencia de presentar a documentación que acredite a titularidade dos bens e dereitos afectados, advertindo que o pago unicamente se realizará a favor dos titulares rexistrais do dominio e, no suposto de fincas non inscritas, a favor dos titulares segundo os títulos xustificativos do seu dereito. En particular os titulares da finca afectada n.º 4 deberán acreditar a titularidade procedente dos titulares que constan no rexistro da propiedade. Nos demais casos, procederase a consignar na Caixa Xeral de Depósitos o importe do xustiprezo dos bens e dereitos afectos. O pago ou depósito del importe de la valoración establecida producirá os efectos previstos nos números 6, 7 e 8 de artigo 52 da Lei de expropiación forzosa, sen prexuízo de que continúe a tramitación do procedemento para la definitiva fixación do xustiprezo. Unha vez pagado o xustiprezo ou, no seu defecto, consignado o prezo poderase facer efectiva a ocupación dos terreos. Sétimo. –Dar conta do presente acordo ao Pleno do Concello para o seu coñecemento e tramitación, no seu caso, da inclusión dos bens e dereitos afectados por este expediente expropiatorio no Inventario Municipal de Bens, e posterior inscrición rexistral das parcelas obxecto de expropiación coa correspondente actualización catastral respecto da súa configuración e titularidade. Oitavo. –Dar traslado aos departamentos de intervención e tesourería aos efectos pertinentes.” Relación de bens e dereitos afectados Carballo, 14 de xuño de 2021. Asinado dixitalmente ao marxe. O alcalde Evencio Ferrero Rodríguez